**Ministru kabineta noteikumu projekta**

**“Grozījumi Ministru kabineta 2016. gada 26. aprīļa noteikumos Nr. 265 “Valsts atbalsta piešķiršanas kārtība meža nozares attīstībai””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Noteikumu projekts nepieciešams, lai noteiktu 2020. gadā prioritārās meža nozares atbalsta un attīstības programmas, kā arī aktuālos zinātniskās izpētes projektus. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Noteikumu projekts nepieciešams, lai sasniegtu Meža attīstības fonda mērķi 2020. gadā – meža nozares atbalsta un attīstības programmu finansēšanu, meža zinātnisko izpēti, meža īpašnieku izglītošanu un apmācību (saskaņā ar Meža likuma 43.panta trešo daļu). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts atbalsta piešķiršanas vispārējā kārtība, atbalsta kopējais apmērs un prioritātes meža nozares attīstībai konkrētajā gadā ir noteiktas Ministru kabineta 2016. gada 26.aprīļa noteikumos Nr.265 „Valsts atbalsta piešķiršanas kārtība meža nozares attīstībai”.  Noteikumu projekts ir sagatavots, ievērojot līdzekļus, kas likumā „Par valsts budžetu 2020. gadam” noteikti Zemkopības ministrijas budžetam finansējuma izlietojuma programmas 24.00.00 „Meža resursu ilgtspējības saglabāšana” apakšprogrammā 24.02.00 „Valsts atbalsta pasākumi meža nozarē”, tos novirzot Meža attīstības fondam.  Lai 2020. gadā sasniegtu Meža attīstības fonda mērķi, Zemkopības ministrija sadarbībā ar saviem sadarbības partneriem biedrību “Latvijas Kokrūpniecības federācija” un Latvijas Meža īpašnieku biedrību, kā arī ar Valsts meža dienestu un akciju sabiedrību “Latvijas valsts meži” izvērtēja meža nozares attīstības tendences un aktualitātes 2020.gadā un noteica meža nozares attīstībai nepieciešamās prioritātes 2020. gadā. Ņemot vērā Latvijas attīstībai izvirzīto klimatneitralitātes mērķi 2050.gadam, joprojām nepieciešami pētījumi meža apsaimniekošanas potenciāla uzlabošanai un saimniecisko mežu CO2 ilgtermiņa piesaistes palielināšanai. Nākamā perioda Nacionālā attīstības plāna projektā rīcības virzienā “Daba un vide – “Zaļais kurss”” uzsvērta bioloģiskās daudzveidības saglabāšanas un uzturēšanas nozīme, un ir nepieciešamas jaunas zināšanas par mežu apsaimniekošanas pilnveidošanu bioloģiskās daudzveidības bioloģisko vērtību uzlabošanai, kā arī vērtību monitoringa jomā. Ir daudz darīts sabiedrības zināšanu un izpratnes par ilgtspējīgu meža apsaimniekošanu un koksnes produktu pielietošanu uzlabošanā – meža nozares organizētajos pasākumos piedalījušies liels skaits bērnu un jauniešu, tomēr joprojām vērojama nepietiekama izpratne mežu apsaimniekotāju un īpašnieku, meža nozares pārstāvju un sabiedrības vidū. Tādēļ jāturpina uzlabot sabiedrības viedokli un izpratni par ilgtspējīgu meža apsaimniekošanu un nozares perspektīvām. Noteikumu projektā paredzētais atbalsts veicinās nozares ilgtspējīgu attīstību un konkurētspēju.  Tradicionāli valsts atbalsts meža nozares attīstībai paredz veicināt sabiedrības informēšanas un izglītošanas programmu un projektu īstenošanu:   1. meža nozares gada balvas „Zelta čiekurs” balvu izgatavošanu, naudas balvas meža nozares gada balvas „Zelta čiekurs” laureātiem (lēmumu par laureātiem un naudas balvu sadalījumu Meža nozares gada balvas „Zelta čiekurs” laureātiem pieņem atbilstoši Zemkopības ministrijas 2019. gada 15. augusta rīkojumam Nr.101 „Par Meža nozares gada balvas „Zelta čiekurs” nolikumu”) un balvu pasniegšanas norises informatīvo un tehnisko nodrošinājumu, kam paredzēts lielāks finansējums, lai organizētu kvalitatīvu apbalvošanas ceremonijas norisi, pilnveidojot pasākuma demonstrēšanu televīzijā un pievēršot lielāku vērību sabiedrības informēšanai par nozarē aktuālo un tās sasniegumiem; 2. skolu jaunatnes izglītošanas pasākumu „Konkurss „Mūsu mazais pārgājiens””, kam finansējums nedaudz palielināts, ievērojot izmaksu palielinājumu Latvijā; 3. „Meža dienas 2020” pasākumu, kas tiek sekmīgi īstenots un atzinīgi novērtēts, iesaistot pašvaldības un attiecīgo pašvaldību nozares uzņēmumus, meža nozares iestādes un organizācijas, turpinot veicināt vietējās kopienas aktīvu līdzdarbošanos, pievēršot lielāku Latvijas sabiedrības uzmanību mežsaimniecībai un ainavai teritorijā, kā arī zaļās zonas nepieciešamībai, īpaši parku, mežaparku, dendroloģisko stādījumu stāvoklim, palīdzot risināt to labiekārtošanu, kā arī sekmējot jaunu zināšanu iegūšanu; 4. bukleta “Meža nozare skaitļos un faktos” sagatavošanu un izdošanu latviešu un angļu valodā, lai sniegtu mežā nozari raksturojošu ar statistiku pamatotu informāciju lēmuma pieņēmējiem, nozares pārstāvjiem un plašākai sabiedrībai, tā radot izpratni par nozares rādītājiem un to attīstības dinamiku. Būtiski šādu informatīvo materiālu sagatavot, lai plašākai sabiedrībai būtu iespējams iepazīt meža nozares attīstības dinamiku un sekot tai līdzi, jo mežs ir Latvijas lielākā bagātība, ar to saistītā uzņēmējdarbība dod ļoti nozīmīgu ieguldījumu tautsaimniecības attīstībā un ar nozari tiešā vai netiešā veidā ir saistīts gandrīz ikviens Latvijas iedzīvotājs; 5. grāmatas par bērzu izdošanu no skolēnu konkursā “Mūsu mazais pārgājiens” apkopotās informācijas “No folkloras, tautas dzīves ziņas līdz biznesam un nākotnes bioekonomikai” ar atziņām bērza izpētē, lai mudinātu jauniešus turpināt izzināt meža jomu Latvijā un paplašinātu un pilnveidotu jauniešu un plašākas sabiedrības zināšanas, pamatojoties gan uz gadsimtos pārbaudītām un izmantotām zināšanām, jauniem atklājumiem un sasniegumiem, kā arī ņemot vērā to, ka Latvijā ir izstrādāta  “Latvijas Bioekonomikas stratēģija 2030”, lai veicinātu atjaunojamo dabas resursu ilgtspējīgu un pārdomātu izmantošanu ražošanas procesā; 6. informatīvo materiālu sagatavošanu privātā meža īpašnieku izglītošanai “Egļu audžu aizsardzība pret egļu astoņzobu mizgrauzi (*Ips typographus L.*)”, lai laikus reaģētu uz egļu astoņzobu mizgrauža savairošanās draudiem Latvijā, ņemot vērā tā masveida savairošanos Eiropā. Pēdējos gados vairākās Eiropas valstīs (Vācija, Polija, Čehija, Zviedrija, Slovākija, Austrija, Slovēnija) jau bija novērojama masveida egļu audžu bojāeja, ko izraisījusi egļu astoņzobu mizgraužu *(Ips typographus L.)* masveida savairošanās. Egļu astoņzobu mizgrauzis (turpmāk – mizgrauzis) uzskatāms par vienu no bīstamākajiem meža kaitēkļiem Latvijā. Izvērtējot 2019. gada Meža kaitēkļu un slimību zinātniskajā monitoringā iegūtos datus par mizgrauža populācijas dinamiku un prognozēm, kā arī Valsts meža dienesta apkopotos datus par izsniegtajām apliecinājumiem koku ciršanai sanitārajās cirtēs ar cēloni “mizgrauzis” un meža īpašnieku iesniegto informāciju, apstiprinājās, ka vairākos Latvijas reģionos mizgrauzis jau savairojies masveidā. Mizgrauža masveida savairošanās Latvijā, pamatojoties uz Meža kaitēkļu un slimību zinātniskajā monitoringā iegūto datu izvērtējumu par mizgrauža populācijas dinamiku un prognozēm, 2020. gadā turpināsies gan valsts, gan privātajos mežos. Lai informētu meža īpašniekus un meža nozares speciālistus un citus interesentus par nopietnāko meža kaitēkli – egļu astoņzobu mizgrauzi *(Ips typographus L.)*,tā izraisītajiem bojājumiem egļu audzēs un īstenojamajiem audžu aizsardzības pasākumiem papildus vēl citiem rīcības plānā par egļu audžu aizsardzību ietvertajiem pasākumiem plānots:   1) sagatavot un aktualizēt informatīvo materiālu par egļu astoņzobu mizgrauzi, tā izraisītiem bojājumiem un ierobežošanas metodēm atkarībā no kaitēkļa izplatības apjoma (drukātā formā, video, infografikas, informācija TV);  2) sagatavot un izplatīt aptaujas anketas  meža īpašniekiem par egļu astoņzobu mizgrauža (*Ips typographus L.*) izplatības apzināšanu savā īpašumā;  3) organizēt seminārus, apmācību par egļu astoņzobu mizgrauzi, tā izraisītiem bojājumiem un ierobežošanas metodēm;  4) sagatavot un izplatīt aktuālo informāciju par egļu astoņzobu mizgrauža izplatību un tā izraisītajiem bojājumiem un nepieciešamajiem aizsardzības pasākumiem laikā no 2020. gada 1. aprīļa līdz 1.septembrim.  Izstrādājot darba uzdevumus projektu īstenošanai, tiks ņemti vērā nosacījumi, kas saistīti ar valsts teritorijā izsludināto ārkārtējo situāciju (Ministru kabineta 2020. gada 12. marta rīkojums Nr. 103).  Atbalsts izstādei “Iepazīsties – koks!” tiek plānots no citiem finanšu avotiem, lai nodrošinātu izstādes nepārtrauktību visa kalendārā gada garumā. Tā vietā projektā paredzēts sagatavot nozarei svarīgākos un aktuālākos informatīvos materiālus, kā arī grāmatu par bērzu no ikgadēji Meža attīstības fonda īstenotā pasākuma “Mūsu mazais pārgājiens” materiāliem.  Savukārt meža nozares attīstībai noteikumu projekts 2020. gadā paredz prioritārus zinātniskās izpētes projektus:   1. “Privāto mežu apsaimniekošanas un meža īpašumu konsolidācijas un kooperācijas procesa monitorings, metodikas pilnveide, ņemot vērā personas datu aizsardzības prasības”. Projekts turpinās meža īpašnieku monitoringu un dos iespēju noskaidrot meža īpašnieku viedokļus par aktualitātēm privāto mežu apsaimniekošanā, kā arī novērtēt mežīpašumu pārvaldības tendences; 2. “Meža bioloģiskās daudzveidības monitoringa komponentes pilnveide nacionālajā meža monitoringā”. Projekts turpinās pilnveidot zināšanas par bioloģisko daudzveidību Latvijā, īpaši saimnieciskajos mežos, ņemot vērā šā jautājuma aktualitāti nākamajā plānošanas periodā ne vien Latvijā, bet visā Eiropas Savienībā. Projektā paredzēta sadarbība arī ar Dabas aizsardzības pārvaldi, kas ievieš bioloģiskās daudzveidības monitoringu, tā uzlabojot datu apriti starp institūcijām; 3. “Latvijas situācijai atbilstošā meža apsaimniekošanas SEG emisiju un piesaistes references līmeņa noteikšanas 2021.–2025. gadam un 2026.–2030.gadam papildinājums atbilstoši Eiropas Komisijas tehniskajam novērtējumam saskaņā ar Eiropas Parlamenta un Padomes 2018. gada 30. maija Regulu (ES) 2018/841 par zemes izmantošanā, zemes izmantošanas maiņā un mežsaimniecībā radušos siltumnīcefekta gāzu emisiju un piesaistes iekļaušanu klimata un enerģētikas politikas satvarā laikposmam līdz 2030. gadam un ar ko groza Regulu (ES) Nr. 525/2013 un Lēmumu Nr. 529/2013/ES”. Latvijas Valsts mežzinātnes institūts (LVMI) “Silava” turpinās darbu pie meža references līmeņa noteikšanas, jo periodā no 2021. līdz 2030. gadam katras ES dalībvalsts uzdevums ir saskaņā ar Eiropas Komisijas iepriekš noteiktu metodiku nacionāli noteikt meža references līmeni. Saskaņā ar Eiropas Parlamenta un Padomes 2018. gada 30. maija Regulā (ES) 2018/841 noteikto procedūru Eiropas komisija, apspriežoties ar dalībvalstu ieceltiem ekspertiem, tehniski novērtē valstu mežsaimniecības uzskaites plānus. Lai nodrošinātu kontinuitāti ekspertu līdzdalībai šajā procesā un noteiktu pamatotu, Latvijas situācijai atbilstošu meža references līmeni 2020.–2030. gadam, būtiski turpināt LVMI “Silava”2018. un 2019. gadā sākto darbu Meža attīstības fonda projektu īstenošanā; 4. “Koksnes kā enerģijas avota informācijas apzināšana un datu sagatavošana par Latviju kopīgajai koksnes aptaujai (*Joint Wood Energy Enquiry UNECE/FAO, ECE/FAO*)”. Projekts nepieciešams, lai apzinātu un izvērtētu Latvijā uzkrāto statistisko informāciju par koksnes biomasas izmantošanu enerģijas ieguvei, kā arī lai sagatavotu algoritmu aptaujai par koksni.   Tā kā Meža likuma 29.1 pants deleģē LVMI “Silava” īstenot Nacionālo meža monitoringu “Meža bioloģiskās daudzveidības monitorings” un Meža apsaimniekošanas SEG emisiju un piesaistes references līmeņa noteikšana ir tieši saistīta ar Nacionālā meža monitoringu un iegūtajiem datiem, netiek plānota minēto zinātniskās izpētes projekta darba uzdevumu izsludināšana oficiālajā izdevumā “Latvijas Vēstnesis".  Noteikumu projekts finanšu līdzekļu ekonomijas nolūkos paredz tikai pēc nepieciešamības ar Meža attīstības fonda padomes norādījumu piesaistīt ekspertus un veidot meža nozares atbalsta un attīstības, sabiedrības informēšanas un izglītošanas projektu pieteikumus un pārskatus. Savukārt, lai harmonizētu ar meža jomu saistītā finansējuma pārvaldības nosacījumus un projekta iesniedzējiem atvieglotu iesniegumu un pārskatu sagatavošanu, uzlabotas projekta iesnieguma un pārskata veidlapas, tās papildinātas jaunām sadaļām, tāpat papildināti administratīvie vērtēšanas kritēriji, lai Zemkopības ministrijas kompetencē esošos fondus administrētu atbilstoši Valsts kontroles ziņojuma ieteikumiem. Noteikumu projektā ietverti arī administratīvās vērtēšanas kritēriji un atsauces uz attiecīgajiem Eiropas Savienības (ES) normatīvajiem aktiem, izvērtējot aktuālos valsts atbalsta nosacījumus Eiropas Savienības normatīvajos aktos un vienlaikus sabalansējot līdzīgās prasības ar valsts atbalsta nosacījumiem lauksaimniecības jomā.  Lai projektu īstenotājiem atvieglotu pārskatu sniegšanu par projekta rezultātiem, sagatavota veidlapa “Kopsavilkums par projektam paredzēto finanšu līdzekļu izlietojumu” (2.pielikums).  Noteikumu projektā nav paredzēts valsts atbalsts meža nozares attīstībai Līguma par Eiropas Savienības darbību (turpmāk – LESD) 107. un 108. panta izpratnē, kā tas bijis līdz šim, jo noteikumu projekts ir sagatavots, lai sniegtu atbalstu valsts pētniecībai un attīstībai, kā arī veicinātu sabiedrības informēšanu un izglītošanu, un tas neiespaido tirdzniecību starp dalībvalstīm (viens no LESD 107. panta nosacījumiem). Valsts atbalsts tiek sniegts ar saimniecisko darbību nesaistītiem pētniecības un attīstības projektiem, ievērojot Eiropas Savienības nostādnes par valsts atbalstu pētniecībai, attīstībai un inovācijai. Atbilstoši LESD 31. panta 7. punktam atbalsts sedz līdz 100 procentiem no pētniecības pasākumiem saistītajām izmaksām. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, biedrība “Latvijas Kokrūpniecības federācija”, Latvijas Meža īpašnieku biedrība, Valsts meža dienests un AS „Latvijas valsts meži” |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Uz atbalstu attīstības projektu īstenošanā var pieteikties fiziska vai juridiska persona.  Uz atbalstu zinātniskās izpētes projektu īstenošanā var pieteikties institūcija, kas reģistrēta zinātnisko institūciju reģistrā. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts dos iespēju īstenot meža nozarei nepieciešamos pētījumus prioritārās jomās, kā arī attīstības projektus, tā veicinot meža nozares atpazīstamību un pieejamo resursu un produktu kvalitatīvas un efektīvas izmantošanas iespējas. |
| 3. | Administratīvo izmaksu monetārs novērtējums | Nav nepieciešams norādīt atbilstoši 2009. gada 15. decembra Ministru kabineta instrukcijas Nr. 19 “Tiesību akta projekta sākotnējās ietekmes izvērtēšanas kārtība” 25. punktam. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020. | | Turpmākie trīs gadi (*euro*) | | | | |
| 2021. | | 2022. | | **2023.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru  **2022.** gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 237 927 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 237 927 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 237 927 | 0 | 0 | 0 | 0 | 0 | 0 |
| 2.1. valsts pamatbudžets | 237 927 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme |  | 0 |  | 0 |  | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar Zemkopības ministrijas budžeta programmas 24.00.00 „Meža resursu ilgtspējības saglabāšana” apakšprogrammu 24.02.00 „Valsts atbalsta pasākumi meža nozarē” Meža attīstības fondam tiek piešķirti finanšu līdzekļi 237 927 *euro* apmērā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |  |
| --- | --- |
| **V. Tiesību akta projekta atbilstība Latvijas Republikas starptautiskajām saistībām** | |
| Saistības pret Eiropas Savienību | Nodrošināta Eiropas Parlamenta un Padomes 2018. gada 30. maija Regulas (ES) 2018/841 par zemes izmantošanā, zemes izmantošanas maiņā un mežsaimniecībā radušos siltumnīcefekta gāzu emisiju un piesaistes iekļaušanu klimata un enerģētikas politikas satvarā laikposmam līdz 2030. gadam un ar ko groza Regulu (ES) Nr. 525/2013 un Lēmumu Nr. 529/2013/ES 8.panta 3.punktā dalībvalstij noteikto pienākumu izpilde. |
| Citas starptautiskās saistības | Komisijas 2014. gada 25. jūnija Regula (EK) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu |
| Cita informācija | Valsts atbalsts tiek sniegts ar saimniecisko darbību nesaistītiem pētniecības un attīstības projektiem saskaņā ar Kopienas nostādņu par valsts atbalstu pētniecībai, attīstībai un inovācijai (Eiropas Savienības Oficiālais Vēstnesis, 2006.gada 30.decembris, C 323) 3.1.1. apakšpunkta nosacījumiem:  a) attiecībā uz nesaimnieciska rakstura darbībām;  b) par zinātnisko institūciju darbību un ar tām saistīto finanšu plūsmas nodalīšanu, ja zinātniskās institūcijas nodarbojas gan ar saimnieciska, gan nesaimnieciska rakstura pētniecību. |

|  |  |  |  |
| --- | --- | --- | --- |
| **1. tabula Tiesību akta projekta atbilstība ES tiesību aktiem** | | | |
| Eiropas Komisijas 2014. gada 25. jūnija Regula (EK) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, (Eiropas Savienības Oficiālais Vēstnesis, 2014.gada 1.jūlijs, Nr.L 193) | Projekts skar Eiropas Komisijas 2014. gada 25. jūnija Regulā (EK) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu, ietverto prasību izpildi attiecībā uz valsts atbalstu. | | |
| **A** | **B** | **C** | **D** |
| Regulas 1. panta 5. punkts:  “5. Izņemot 30. pantu, šo regulu nepiemēro:  a) atbalsta shēmām, no kurām nav skaidri izslēgti individuāla atbalsta maksājumi uzņēmumam, uz kuru attiecas līdzekļu atgūšanas rīkojums, kas izdots saskaņā ar iepriekšēju Komisijas lēmumu, ar kuru atbalsts ir atzīts par nelikumīgu un  nesaderīgu ar iekšējo tirgu;  b) *ad hoc* atbalstam, ko piešķir uzņēmumam, uz kuru attiecas līdzekļu atgūšanas rīkojums, kas izdots saskaņā ar iepriekšēju Komisijas lēmumu, ar kuru atbalsts ir atzīts par nelikumīgu un nesaderīgu ar iekšējo tirgu.” | Noteikumu projekta 6. punkts | A ailē minētās ES tiesību akta vienības tiek ieviestas pilnībā. | Projekta 6. punkts paredz līdzvērtīgas prasības, kas minētas ES tiesību aktā. (Paredz konkrētu atsauci uz attiecīgo ES tiesību akta punktu.) |
| Regulas 1. panta 6. punkts:  “6. Šo regulu nepiemēro atbalstam grūtībās nonākušiem uzņēmumiem, izņemot:  Regulas 2. panta 14. punkts:  “14) grūtībās nonācis uzņēmums” ir uzņēmums, attiecībā uz kuru pastāv vismaz viena no šādām situācijām.” | Noteikumu projekta 6. punkts | A ailē minētās ES tiesību akta vienības tiek ieviestas pilnībā. | Projekta 6. punkts paredz līdzvērtīgas prasības, kas minētas ES tiesību aktā. (Paredz konkrētu atsauci uz attiecīgo ES tiesību akta punktu.) |
| Regulas 2. panta 50. punkts:  “50) “pētniecības un zināšanu izplatīšanas organizācija” ir tāds subjekts (piemēram, universitāte vai zinātniskais institūts,  tehnoloģiju pārneses aģentūra, inovāciju starpniecības struktūra, uz pētniecību orientēta fiziskas vai virtuālas sadarbības subjekts) neatkarīgi no tā juridiskā statusa (organizēts saskaņā ar publiskajām vai privātajām tiesībām) vai  finansēšanas veida, kura galvenais mērķis ir neatkarīgi veikt fundamentālos pētījumus, rūpnieciskos pētījumus vai  eksperimentālo izstrādi vai plaši izplatīt šādu darbību rezultātus, izmantojot mācīšanu, publikācijas vai zināšanu  pārnesi. Ja šāds subjekts veic arī saimniecisko darbību, minētās saimnieciskās darbības finansējums, izmaksas un  ieņēmumi ir jāuzskaita atsevišķi. Uzņēmumi, kas var ietekmēt šādu subjektu kā, piemēram, tā akcionāri vai dalībnieki, nedrīkst iegūt prioritāru piekļuvi tā pētnieciskajām jaudām vai radītajiem rezultātiem;” | Noteikumu projekta 3. punkts | A ailē minētās ES tiesību akta vienības tiek ieviestas pilnībā. | Projekta 3. punkts paredz līdzvērtīgas prasības, kas minētas ES tiesību aktā. (Paredz konkrētu atsauci uz attiecīgo ES tiesību akta punktu.) |
| Regulas 31. pants:  “Atbalsts pētniecībai un izstrādei lauksaimniecības un mežsaimniecības nozarē  1. Atbalsts pētniecībai un izstrādei lauksaimniecības un mežsaimniecības nozarē ir saderīgs ar iekšējo tirgu Līguma 107. panta 3. punkta nozīmē un ir atbrīvots no Līguma 108. panta 3. punktā noteiktās paziņošanas prasības, ja tas atbilst šā panta 2.–7. punkta un I nodaļas nosacījumiem. | Noteikumu projekta 3. un 9. punkts | A ailē minētās ES tiesību akta vienības tiek ieviestas pilnībā. | Projekta 3. un 9. punkts paredz līdzvērtīgas prasības, kas minētas ES tiesību aktā. (Paredz konkrētu atsauci uz attiecīgo ES tiesību akta punktu.) |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | ES tiesību akta normas tiek pārņemtas tieši – nodrošinot sasaisti ar ES tiesību aktu. | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Zemkopības ministrija sagatavo nepieciešamo informāciju Eiropas Komisijai par zinātnes projektu īstenošanai plānoto finansējumu lauksaimniecības un mežsaimniecības jomā. | | |
| Cita informācija | Nav. | | |

|  |  |  |
| --- | --- | --- |
| **VI. Sabiedrības līdzdalība un komunikācijas**  **aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Valsts atbalsta jomas ir apspriestas ar Latvijas Kokrūpniecības federācijas un Latvijas Meža īpašnieku biedrības, kā arī Valsts meža dienesta un AS „Latvijas valsts meži” pārstāvjiem. |
| 2. | Sabiedrības līdzdalība projekta izstrādē | Projekta sagatavošanas laikā notika konsultācijas ar Latvijas Kokrūpniecības federācijas un Latvijas Meža īpašnieku biedrības pārstāvjiem. Noteikumu projekts nemaina iepriekšējos gados iedibināto valsts atbalsta piešķiršanas kārtību meža nozares attīstībai. Tā kā noteikumi nosaka procedūru, kādā organizējami konkursi, tiešā veidā netiek skartas konkrētu grupu intereses, jo pieteikšanās projektu īstenošanai notiek atklāta konkursa veidā. Tieša līdzdalība projekta sagatavošanā nebija nepieciešama. |
| 3. | Sabiedrības līdzdalības rezultāti | 2020. gadā finansējums tiek plānots būtiskiem meža nozares pasākumiem, kas ir sabiedriski nozīmīgi un tiek atbalstīti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana**  **un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projektā paredzētos atbalsta pasākumus saskaņā ar normatīvajiem aktiem par fonda pārvaldīšanu pārvalda Zemkopības ministrijas izveidota Meža attīstības fonda padome. Noteikumu projektā paredzētos atbalsta pasākumus administrē un uzrauga Lauku atbalsta dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs K. Gerhards

Mīkule 67027553

[mara.mikule@zm.](mailto:mara.mikule@zm.2015)gov.lv